《途次清风店寄竹君兄》
清代·朱圭

五年别君如转毂，江南山北恩同沐。兄归校阁擅雕龙，我恋乘轩类刻骛。

太行一握望云心，槎月三秋依斗目。肉食无墨讵属餍，邑中有黔空执扑。

疲牛负重怯长途，驽马嘶风思旧牧。天膏肤寸蚁知润，朝阳咫尺葵先昱。

衔泥若许认巢痕，饮河真欲扪便腹。听雨已闻西向笑，把萸窃恐登高哭。

穿林泻玉即未能，烹鹤焚琴差免恧。知君拥书花满园，期我来看巾共漉。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。